CELEX: 32004R2104
Language: da
Date: 2004-12-09 00:00:00
Title: Kommissionens forordning (EF) nr. 2104/2004 af 9. december 2004 om gennemførelsesbestemmelser til Rådets forordning (EF) nr. 639/2004 om forvaltning af fiskerflåder, der er registreret i regioner i Fællesskabets yderste periferi

10.12.2004   
            
            
               DA
            
            
               Den Europæiske Unions Tidende
            
            
               L 365/19
            
         KOMMISSIONENS FORORDNING (EF) Nr. 2104/2004
   af 9. december 2004
   om gennemførelsesbestemmelser til Rådets forordning (EF) nr. 639/2004 om forvaltning af fiskerflåder, der er registreret i regioner i Fællesskabets yderste periferi
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 11, stk. 5,
   under henvisning til Rådets forordning (EF) nr. 639/2004 af 30. marts 2004 om forvaltning af fiskerflåder, der er registreret i regioner i Fællesskabets yderste periferi (2), særlig artikel 1, stk. 2, og artikel 4, stk. 3, og
   ud fra følgende betragtninger:
   
               (1)
            
            
               I forordning (EF) nr. 639/2004 er der fastsat undtagelser for forvaltningen af fiskerflåderne i fjernområderne, som gælder indtil den 31. december 2006. Disse undtagelser vedrører den flådetilgangs- og afgangsordning, der er fastsat i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik, samt den ordning for støtte til fornyelse og modernisering af flåden, der er fastsat i Rådets forordning (EF) nr. 2792/1999 (3).
            
         
               (2)
            
            
               I henhold til forordning (EF) nr. 639/2004 er de særlige referenceniveauer pr. flådekategori i Frankrigs og Portugals fjernområder lig med målene ved udgangen af 2002 for de flerårige udviklingsprogrammer (FUP IV).
            
         
               (3)
            
            
               De særlige referenceniveauer for De Kanariske Øer bør fastsættes efter samme fremgangsmåde som den, der blev anvendt ved fastsættelsen af målene for FUP IV, idet der tages hensyn til de begrænsninger, der er fastsat for de berørte flåders fiskerimuligheder. Den Videnskabelige, Tekniske og Økonomiske Komité for Fiskeri (STECF) har med henblik herpå i sin møderapport fra marts/april 2004 afgivet udtalelse om fiskerimulighederne for de fiskerflåder, der er registreret på De Kanariske Øer. Desuden har Spanien og Kommissionen foretaget en undersøgelse af fiskerimulighederne for de flåder, der er registreret på De Kanariske Øer, og som fisker i henhold til bilaterale og multilaterale aftaler. Af disse undersøgelser og rapporter fremgår det efter Kommissionens opfattelse, at der ikke er mulighed for at udvide kapaciteten for de flåder, der i øjeblikket er registreret på De Kanariske Øer.
            
         
               (4)
            
            
               Medlemsstaterne skal i den årlige rapport, som de skal forelægge i henhold til Kommissionens forordning (EF) nr. 1438/2003 af 12. august 2003 om gennemførelsesbestemmelser til EF's flådepolitik som fastsat i kapitel III i Rådets forordning (EF) nr. 2371/2002 (4), aflægge beretning om udviklingen i de flåder, der er registreret i fjernområderne.
            
         
               (5)
            
            
               Kommissionen har taget hensyn til den erklæring vedrørende gennemførelsesbestemmelserne til forordning (EF) nr. 639/2004, den afgav i forbindelse med Rådets møde den 30. marts 2004 (5), navnlig for så vidt angår den mest hensigtsmæssige kategoriopdeling alt efter fiskeri, såvel som de videnskabelige udtalelser om de pågældende bestandes tilstand og princippet om ligebehandling af de flåder, der fisker efter de samme bestande.
            
         
               (6)
            
            
               Nærværende forordning bør anvendes fra anvendelsesdatoen for forordning (EF) nr. 639/2004.
            
         
               (7)
            
            
               De i denne forordning fastsatte foranstaltninger er i overensstemmelse med udtalelse fra Komitéen for Fiskeri og Akvakultur —
            
         UDSTEDT FØLGENDE FORORDNING:
   Artikel 1
   Særlige referenceniveauer
   De særlige referenceniveauer for de flåder, der er registreret i Frankrigs, Portugals og Spaniens fjernområder, fastsættes i bilaget for hver flådekategori.
   Disse særlige referenceniveauer svarer til de maksimale kapacitetsniveauer udtrykt i GT og kW, som medlemsstaterne har tilladelse til at godkende i form af flådetilgang som undtagelse fra bestemmelserne i artikel 13 i forordning (EF) nr. 2371/2002.
   Artikel 2
   Overvågning af de særlige referenceniveauer
   For hver kategori, der er nævnt i artikel 1, er referenceniveauet i tonnage og maskineffekt efter den 31. december 2002 lig med det referenceniveau, der er fastsat for den pågældende kategori i bilaget, reduceret med henholdsvis den tonnage og maskineffekt, der fragår denne kategori med offentlig støtte efter den 31. december 2002.
   Artikel 3
   Konsolidering af referenceniveauerne
   Den 31. december 2006 beregner Kommissionen for hver medlemsstat summen af kapaciteten udtrykt i GT og kW for de flåder, der er registreret i fjernområderne, og af den tilgang til disse flåder, der er truffet beslutning om efter bestemmelserne i artikel 2 i forordning (EF) nr. 639/2004, og som endnu ikke er registreret på denne dato.
   Denne sum lægges til fastlandsflådens referenceniveauer. Det herved opnåede resultat udgør fra den 1. januar 2007 referenceniveauet for den pågældende medlemsstats flåde.
   Artikel 4
   Bidrag til de årlige rapporter
   I den årlige rapport, der er fastsat bestemmelser om i artikel 12 i forordning (EF) nr. 1438/2003, aflægger de berørte medlemsstater beretning om udviklingen i de flåder, der er registreret i fjernområderne.
   Oplysningerne for 2003 er omfattet af den årlige rapport for 2004.
   Artikel 5
   Ikrafttræden
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes fra den 1. januar 2003.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. december 2004.
      
         
            På Kommissionens vegne
         
         Joe BORG
         
            Medlem af Kommissionen
         
      
   
   
      (1)  EFT L 358 af 31.12.2002, s. 59.
   
      (2)  EUT L 102 af 7.4.2004, s. 9.
   
      (3)  EFT L 337 af 31.12.1999, s. 10. Senest ændret ved forordning (EF) nr. 1421/2004 (EUT L 260 af 6.8.2004, s. 1).
   
      (4)  EUT L 204 af 13.8.2003, s. 21. Ændret ved forordning (EF) nr. 916/2004 (EUT L 163 af 30.4.2004, s. 81).
   
      (5)  Rådets dokument nr. 7520/04 ADD1 af 19.3.2004.
   
      BILAG
      Særlige referenceniveauer for de fiskerflåder, der er registreret i Frankrigs, Portugals og Spaniens fjernområder
      
                  
                     Spanien
                  
               
            
                  Flådekategori
               
               
                  Kode
               
               
                  GT
               
               
                  kW
               
            
                  De Kanariske Øer. Længde < 12 m. EU-farvande
               
               
                  CA1
               
               
                  2 878
               
               
                  23 202
               
            
                  De Kanariske Øer. Længde > 12 m. EU-farvande
               
               
                  CA2
               
               
                  4 779
               
               
                  16 055
               
            
                  De Kanariske Øer. Længde > 12 m. Internationale og tredjelandes farvande
               
               
                  CA3
               
               
                  51 167
               
               
                  90 680
               
            
                  I alt
               
               
                   
               
               
                  58 824
               
               
                  129 937
               
            
         
      
                  
                     Frankrig
                  
               
            
                  Flådekategori
               
               
                  Kode
               
               
                  GT
               
               
                  kW
               
            
                  Réunion. Demersale og pelagiske arter. Længde < 12 m
               
               
                  4FC
               
               
                  1 050
               
               
                  14 000
               
            
                  Réunion. Pelagiske arter. Længde > 12 m
               
               
                  4FD
               
               
                  9 705
               
               
                  24 610
               
            
                  Guyana. Demersale og pelagiske arter. Længde < 12 m
               
               
                  4FF
               
               
                  400
               
               
                  5 250
               
            
                  Guyana. Rejefiskerfartøjer
               
               
                  4FG
               
               
                  6 526
               
               
                  19 726
               
            
                  Guyana. Pelagiske arter. Højsøfartøjer
               
               
                  4FH
               
               
                  3 500
               
               
                  5 000
               
            
                  Martinique. Demersale og pelagiske arter. Længde < 12 m
               
               
                  4FJ
               
               
                  2 800
               
               
                  65 500
               
            
                  Martinique. Pelagiske arter. Længde > 12 m
               
               
                  4FK
               
               
                  1 000
               
               
                  3 000
               
            
                  Guadeloupe. Demersale og pelagiske arter. Længde < 12 m
               
               
                  4FL
               
               
                  4 100
               
               
                  105 000
               
            
                  Guadeloupe. Pelagiske arter. Længde > 12 m
               
               
                  4FM
               
               
                  500
               
               
                  1 750
               
            
                  I alt
               
               
                   
               
               
                  29 581
               
               
                  243 836
               
            
         
      
                  
                     Portugal
                  
               
            
                  Flådekategori
               
               
                  Kode
               
               
                  GT
               
               
                  kW
               
            
                  Madeira. Demersale arter. Længde < 12 m
               
               
                  4K6
               
               
                  680
               
               
                  4 574
               
            
                  Madeira. Demersale og pelagiske arter. Længde > 12 m
               
               
                  4K7
               
               
                  5 354
               
               
                  17 414
               
            
                  Madeira. Pelagiske arter. Vod. Længde > 12 m
               
               
                  4K8
               
               
                  253
               
               
                  1 170
               
            
                  Azorerne. Demersale arter. Længde < 12 m
               
               
                  4K9
               
               
                  2 721
               
               
                  20 815
               
            
                  Azorerne. Demersale og pelagiske arter. Længde > 12 m
               
               
                  4KA
               
               
                  14 246
               
               
                  36 846
               
            
                  I alt
               
               
                   
               
               
                  23 254
               
               
                  80 819